Else Poulsson

Else Poulsson (født 24. mars 1909 på Rjukan, død 10. februar 2002 i Bærum) var en norsk tegner, designer og tekstilkunstner. Hun er særlig kjent for billedteppet bak ordførerpodiet i bystyresalen i Oslo rådhus. Hovedmotivet er Sankt Hallvard. Teppet er vevd av Else Halling (1899–1987). Hun står også bak tapetet i FNs Sikkerhetsråds sal i New York, med anker, veter og hjerter som skal symbolisere tro, håp og kjærlighet.

I 1930 var hun representert med ni arbeider på utstillingen «Nye norske bokbind»; hennes bidrag var vevde, og de fleste var også broderte. Hun hadde skapt de ni bokbindene på vegne av Den norske Husflidsforening.

I 1945 ga hun ut boken Rutemønster for strikking og broderi på Cappelen forlag; en ny utgave kom ut i 1954.

Referanser

 Eksterne lenker 

 Omtale i Norsk kunstnerleksikon
 Postkort tegnet av Else Poulsen

Kategori:Norske tekstilkunstnere
Kategori:Personer fra Tinn kommune